سعودیه عربیستانی و امریکانین آرابولوجولوغو ایله آپاریلان دانیشیق‌لار نتیجه وئریب.
سعودی عربیستانی‌نین جده شهرینده سودان اوردوسو ایله چئویک رئاکسیا قوه‌لری آراسیندا ایمضا‌لانان آتشکس راضیلاشماسی یئرلی واختلا ساعات 21:45-ده قوه‌یه مینیب.
طرف‌لر آتشکس‌دن بیر نئچه ساعات اول پایتاخت خارطوم-ون موختلیف بولگه لرینده آغیر و یونگول سلاح‌لارلا توققوشوب.
آتشکس رژیمینه باخمایا‌راق، بعضی بؤلگه‌لرده قارشیدورما‌لار داوام ائدیر.
سودان حکیم‌لر بیرلیگی آوریلین 15-ده طرف‌لر آراسیندا باشلایان قارشیدورما‌لاردا 863 سیویل شخصین اؤلدوگونو، 3531 نفرین ایسه یارالاندیغینی آچیقلاییب.
اوردونون بیر واخت‌لار دستکله‌دیگی، لاکین موستقیل و پارالل اوردو کیمی داوراندیغی اوچون تهدید کیمی قیمتلندیردیگی چئویک رئاکسیا قوه لرینین 2 ایل عرضینده اوردویا تام انتگراسیونو طلب ائتمه‌سی، اونلارین بونو قبول ائده بیله‌جگینی آچیقلاماسی ایله باشلایان سؤز دوئلی و آرتان گرگین‌لیک آوریلین 15-ده سحر ساعات‌لاریندا پایتاخت خارطوم-دا و موختلیف شهرلرده طرف‌لر آراسیندا سلاح‌لی قارشیدورمایا چئوریلدی.
چئویک رئاکسیا قوه‌لری 2019-جو ایلده دؤولت چئوریلیشی نتیجه‌سینده دئوریلمیش پرزیدنت عمر البشیرین دؤورونده عصیانچی‌لارا قارشی موباریزه، سرحدلری قوروماق و دارفوردا آساییشی قوروماق اوچون میلیس یاپیلانما اولا‌راق یارادیلیب.
2013-جو ایلده تهلوکه‌سیزلیک و کشفیات تشکیلاتینا باغلی اولان و سونرا‌دان داها موستقیل اولان چئویک رئاکسیا قوه‌لرینین اون مین‌لرله عضوو وار.
